
Riigivara võõrandamise taotlus

Ida-Viru maakonnas Narva-Jõesuu linnas Narva-Jõesuu linnas asuv Kadaka kinnisasi (katastritunnus 51401:001:0552, pindala 56725 m², kinnistu  nr 21566650, maakasutuse sihtotstarve maatulundusmaa 60% ja sihtotstarbeta maa 40%) on riigi omandis, valitseja on Majandus- ja Kommunikatsiooniministeerium, volitatud asutus Maa- ja Ruumiamet. 

Narva-Jõesuu Linnavalitsus kehtestas 17.02.2026 korraldusega nr 107 Narva-Jõesuu linnas Kadaka maaüksuse detailplaneeringu (edaspidi detailplaneering). Detailplaneeringu ala hõlmab osaliselt riigi omandis olevat Kadaka katastriüksust (katastritunnus 51401:001:0552) ja Narva-Jõesuu linna omandis olevat Metsa tänav L7 katastriüksust (katastritunnus 51401:001:0701).

Detailplaneeringuga on kavandatud Kadaka kinnistule ehitusõiguse määramine ühiskondlike hoonete planeerimiseks (erihoolekande teenusekohad, eeldatavasti 3-4 hoonet, igas hoones 12 teenusekasutajat ja abihoone), koos haljasala, tehnovõrkude ja juurdepääsude lahendamisega. Kehtestatud planeeringu kohaselt jagatakse Kadaka katastriüksus kolmeks katastriüksuseks: ühiskondlike ehitiste maa (detailplaneeringu positsioon 1), transpordimaa (detailplaneeringu positsioon 2) ja ülejäänud osa jääb maatulundusmaaks.

Detailplaneeringu elluviimise kava kohaselt taotleb Narva-Jõesuu linn Kadaka katastriüksuse jagamisel moodustatava ühiskondlike ehitiste maa ja transpordimaa munitsipaalomandisse andmist. Pärast kruntide Narva-Jõesuu linna omandisse andmist seatakse ühiskondlike ehitiste maa ja transpordimaa sihtotstarbega kruntidele hoonestusõigus SA Narva-Jõesuu Hooldekodu kasuks.

[bookmark: _Hlk201043597]Narva-Jõesuu Linnavolikogu 26.08.2026 istungil otsusega nr 35 otsustati taotleda Majandus- ja Kommunikatsiooniministeeriumilt Ida-Viru maakonnas Narva-Jõesuu linnas Narva-Jõesuu linnas asuva Kadaka kinnisasja (katastritunnus 51401:001:0552, pindala 56725 m², kinnistu  nr 21566650, maakasutuse sihtotstarve maatulundusmaa 60% ja sihtotstarbeta maa 40%) jagamise tulemusena moodustatavate ühiskondlike ehitiste maa krundi (detailplaneeringu positsioon 1, pindala 6424 m²) ja transpordimaa krundi (detailplaneeringu positsioon 2, pindala 389 m²) tasuta võõrandamist Narva-Jõesuu linna kasuks.

Riigivaraseaduse § 33  lõike 1 punktid 1 ja 3 sätestavad, et riigivara, välja arvatud väärtpaberi võib tasuta või alla hariliku väärtuse võõrandada, kui vara on vajalik kohaliku omavalitsuse üksusele tema seadusest tulenevate ülesannete täitmiseks, sealhulgas kogukonna ühistegevuseks ning vara on vajalik mittetulundusühingule või sihtasutusele tema põhikirjas sätestatud pääste-, haridus-, teadus-, kultuuri-, keele- või noorsootööga seotud ülesande täitmiseks või tervishoiu- või sotsiaalteenuse osutamiseks või muul avalikul eesmärgil.

Kohaliku omavalitsuse korralduse seaduse § 6 lõike 1 kohaselt on omavalitsusüksuse ülesanne korraldada linnas sotsiaalhoolekannet.

Eeltoodud arvestades palume võõrandada Narva-Jõesuu linna kasuks maad, mis on vajalikud hoolekandeteenuse korraldamiseks ja osutamiseks.

Lisa: Narva-Jõesuu Linnavolikogu 26.08.2026 otsus nr 35 „Riigivara tasuta võõrandamise taotlemine“

